open-index/open-wikipedia-markdown huggingface dataset:
Ammunnan maailmanmestaruuskilpailut 1913

**Vuoden 1913 ammunnan maailmanmestaruuskilpailut** järjestettiin Yhdysvaltain Camp Perryssä. Kilpailut olivat seitsemännettoista maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kaikkiaan vuoden 1913 maailmanmestaruuskilpailuissa jaettiin mitaleja 11 eri kilpailussa, joista kaksi oli joukkuekilpailuja.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Maija Haavisto

**Maija Haavisto** (s. 3. huhtikuuta 1984) on suomalainen kirjailija, joka asuu nykyisin Amsterdamissa. Hän on erikoistunut kirjoittamaan lääketieteestä, mutta kirjoittaa myös kaunokirjallisuutta.

## Kirjat
### Tietokirjallisuus
* *Näin käytät Twitteriä.* Helsinki: Finn Lectura, 2009. .
* *CFS:n ja fibromyalgian hoito.* Helsinki: Finn Lectura, 2010. .
* *Hankala potilas vai hankala sairaus.* Helsinki: Finn Lectura, 2011. .
* *Uusia hoitoja autoimmuunisairauksiin.* Helsinki: Finn Lectura, cop. 2013. .
* *Erityinen: tietoa erityisruokavalioista.* Kemi: Nordbooks, 2016. .

### Romaanit
* *Marian ilmestyskirja.* Vehmersalmi: Muruja, 2011. .
* *Makuuhaavoja.* Vehmersalmi: Muruja, 2012. .
* *Häpeämätön.* Vehmersalmi: RADIUM-kirjat, 2013. .
* *Palsamoitu.* Kuopio: RADIUM-kirjat, 2014. .
* *Sisimmäinen.* Espoo: Myllylahti, 2015. .
* *Adeno.* Tampere: Osuuskumma, 2016. .
* *Perhonen vatsassa.* Kemi: Atrain & Nord, 2018. .
* *Maanpäällinen.* Helsinki: Oppian, 2019. .

### Lastenkirjat
* *Seeprakoiran seikkailut.* Kemi: Nordbooks, 2015. .

### Runot
* *Raskas vesi.* Rajamäki: Aviador, 2018. .
* *Hopeatee*. Helsinki: Oppian, 2020. .

Haaviston runoja on julkaistu lisäksi kokoelmissa *Kuusiraajainen purppuratähti* (2006) ja *Creative For a Second* (2009).

## Aiheesta muualla
* Kirjailijan kotisivut
* Haaviston haastattelu hänen sairaudestaan (Voima 5/2010)
ASI

**ASI** voi tarkoittaa seuraavia:

* ASI Oy Ltd., *[[Argus Spectrum|Argus Spectrum International]]* suomalainen mittauslaitteita ja tutkimuslaitteita valmistava yhtiö
* ASI, Italian avaruusjärjestö (*Agenzia Spaziale Italiana*)
* AS-i-kenttäväylä, teollinen verkkoprotokolla.
Herttoniemen Toverit

**Herttoniemen Toverit** (**HerTo**) on helsinkiläinen vuonna 1921 perustettu jalkapalloseura.

HerTon naisten edustusjoukkue pelasi SM-sarjassa vuosina 1985–1992. Se voitti pääsarjaurallaan kolme hopeaa ja kaksi pronssia. Suomen Cupin Herttoniemen Toverit voitti kolmesti peräkkäin vuosina 1987–1989. Kauden 1992 päätteeksi HerTo luopui sarjapaikastaan talousvaikeuksien vuoksi.

Miehissä HerTo ei ole pelannut kolmella korkeimmalla sarjatasolla. Kaudella 2018 seuran sarjataso on Suomen Palloliiton Uudenmaan piirin Kolmonen, jossa HerTo pelannee pääosan kotiotteluistaan Myllypuron nurmikentällä. Seuran pieni, mutta uskollinen faniryhmä tunnetaan nimellä Hertonomit.

## Lähteet
Gulliverin matkat (elokuva)

**Gulliverin matkat** (*Gulliver's Travels*) on vuonna 2010 julkaistu fantasiakomediaelokuva, jonka on ohjannut Rob Letterman. Elokuva perustuu löyhästi Jonathan Swiftin 1700-luvun samannimiseen romaaniin.

## Näyttelijät

## Aiheesta muualla
* Viralliset kotisivut 
*
Charlie Williams

**Charles ”Charlie” Williams** (1872–1952) oli englantilainen jalkapallomaalivahti ja valmentaja. Williams on ensimmäinen maalivahti, jonka tiedetään tehneen maalin jalkapallo-ottelussa.

Pelaajaurallaan Williams edusti vuosina 1891–1894 Arsenalia, jossa hän oli maalivahtina seuran historian ensimmäisessä liigaottelussa 1893. Williams siirtyi Arsenalista Manchester Cityyn, jossa hän pelasi 1894–1902. Tämän jälkeen hän pelasi vielä Tottenham Hotspurissa, Norwich Cityssä ja Brentfordissa. Williams on ensimmäinen virallisessa ottelussa maalin tehnyt maalivahti. Hän teki sen maalipotkusta ottelussa Sunderlandia vastaan huhtikuussa 1900.

Williams toimi pelaajauran jälkeen muun muassa Tanskan maajoukkueen, tanskalaisen B93:n, ranskalaisen Lillen sekä brasilialaisten Fluminesen ja Corinthiansin päävalmentajana.

## Lähteet
Ammunnan maailmanmestaruuskilpailut 1914

**Vuoden 1914 ammunnan maailmanmestaruuskilpailut** järjestettiin 23.−26. heinäkuuta Viborgissa, Tanskassa. Kilpailut olivat 18. maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kilpailut olivat viimeiset ennen ensimmäistä maailmansotaa. Uutena maana mitalisijoille selvisi Suomi Gustav Nymanin pronssimitalilla vapaakiväärin pystyasennossa. Myös joukkuekilpailussa Suomi pärjäsi mainiosti ollen viides tuloksella 4&nbsp;750. Suomalaisten henkilökohtaiset tulokset täysottelussa olivat: Frans Nässling 1005, Heikki Huttunen 975, V. V. Kolho 951, Gustav Nyman 946 ja Emil Nässling 873.  

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
* Juho Halme: Urheilukalenteri IV, 1916
Adrian Mannarino

**Adrian Mannarino** (s. 29. kesäkuuta 1988 Soizy-sous-Montmorency) on ranskalainen tennispelaaja. Parhaimmillaan hän on ollut ATP-listan sijalla 17 tammikuussa 2024.

Grand Slam -turnauksissa Mannarino on päässyt parhaimmillaan neljännelle kierrokselle Wimbledonissa 2013, 2017 ja 2018.

Yhdysvaltain avoimissa 2010 Mannarino voitti Pere Riban, mutta hävisi toisella kierroksella Fernando Verdascolle.

Vuoden 2011 Australian avoimissa Mannarino voitti ensimmäisellä kierroksella Ryan Harrisonin, mutta hävisi toisella kierroksella Richard Gasquetille. Mannarino selviytyi puolivälieriin Aucklandin ATP World Tour 250 -sarjan turnauksessa. Puolivälierässä hän hävisi Nicolás Almagrolle luvuin 6–7(3), 7–6(1), 2–6. Australian avointen toisen kierroksen jälkeen hän pääsi välieriin Johannesburgissa, jossa hävisi isäntämaan Kevin Andersonille. Ranskan avoimissa hän hävisi ensimmäisellä kierroksella Guillaume Rufinille. Wimbledonissa Mannarino voitti Conor Nilandin, mutta hävisi toisella kierroksella Roger Federerille.

## Lähteet

## Aiheesta muualla

* Adrian Mannarino profiili ATP:n kotisivuilla
Matilainen

**Matilainen** on suomalainen sukunimi, joka on muun muassa seuraavilla henkilöillä:

* Anu Matilainen (s. 1946), kuvanveistäjä
* Ari Matilainen (s. 1966), jääkiekkoilija
* Atte Matilainen (1924–2018), valokuvaaja
* Eelis Matilainen (1901–1982), kirjailija
* Erkki Matilainen (1913–1986), kuvaamataidon opettaja ja taidemaalari
* Hanna Matilainen, *Hanna Morre* (s. 1981), kirjailija ja freelancer-kustannustoimittaja
* Hannu Matilainen (s. 1947), keramiikka- ja lasitaiteilija
* Jone Matilainen (s. 1975), valokuvaaja, graafinen suunnittelija ja muusikko
* Juha-Matti Matilainen (s. 1981), pesäpalloilija
* Jukka Matilainen (1901–1967), aitajuoksija
* Kalle Matilainen (1899–1985), kestävyysjuoksija
* Kalle Matilainen (1903–1975), sosiaalidemokraattinen poliitikko
* Markku Matilainen (s. 1992), tarkka-ampuja
* Martti Matilainen (1907–1993), 1500 metrin juoksija ja estejuoksija
* Mikko Matilainen (1920–1996), Mannerheim-ristin ritari
* Pekka Matilainen (s. 1946), toimittaja ja kirjailija
* Pekka Matilainen (s. 1978) kilpakävelijä
* Seppo Matilainen (1941–2022), koripalloilija
* Taavi Matilainen (1875–1934), maanviljelijä ja päätoimittaja
* Toivo Matilainen (1918–2011), metsänhoitaja ja järjestöjohtaja, metsäneuvos
* Veikko Matilainen (1921–2022), sotaveteraani ja muovitehtailija.
Sutki (elokuva)

**Sutki** on vuonna 1993 julkaistu suomalainen televisioelokuva. Elokuvan on ohjannut Kari Väänänen.

## Rooleissa
SlideShare

**SlideShare** on Internetissä toimiva esitystenjakopalvelu. Käyttäjät voivat ladata sinne PowerPoint-, PDF-, Keynote- ja OpenOffice-esityksiään. Palvelu on lanseerattu vuonna 2006, ja sitä voi verrata YouTubeen, mutta siinä missä toisessa on videoita, toisessa on kalvoesityksiä. Alun perin palvelu suunniteltiin yrityksille, esitysten helppoon jakeluun työntekijöille, mutta sittemmin sinne on tullut paljon myös viihteellistä sisältöä. Palvelua käyttää kuukausittain noin 12 miljoonaa ihmistä. Kalvoesitysten tallentaminen itselle vaatii palveluun kirjautumisen mutta esitysten katseleminen on täysin vapaata.

## Lähteet

## Aiheesta muualla
* SlideShare.net
Raspipallokaktus

**Raspipallokaktus** eli **vanhapoika** (*Echinopsis eyriesii*) kuuluu pallokaktusten (*Echinopsis*) sukuun ja on yksi suvun noin 40 lajista. Suvussa on myös suuri määrä muunnoksia. Kaikki raspipallokaktukset ovat alun perin kotoisin Etelä-Amerikasta.

## Ulkonäkö
Vanhat yksilöt muodostuvat mataliksi pylväiksi: noin 30–40 cm korkeiksi. Raspipallokaktus voi olla halkaisijaltaan 15 cm. Varsi on kiiltävän vihreä ja siinä on 20 harjua. Jokaisessa areolissa on neljästä kuuteen kappaletta 2,5 cm:n mittaisia keskuspiikkejä ja niitä ympäröi 15 pienempää piikkiä. Kaikki piikit ovat kellanruskeita. 

## Kukinta
Raspipallokaktuksen kukinta-aikaa on kesä. Kukat ovat suuret ja suppilomaiset. Väreiltään ne ovat valkoiset tai vaaleanpunaiset. Kukat kestävät vain hieman päälle päivän, ja tuoksuvat voimakkaasti. Usein vanhatpojat kukkivat öisin. Hyvin viihtyvät yksilöt voivat kukkia jo nuorina, 2–3-vuotiaina.

## Lähteet
* *Koti kukkii; Iloa huonekasveista ympärivuoden* (1981); Oy Valitut Palat - Readers's Digest Ab, Helsinki
* *Kodin kukat; kaktukset* (1982, WSOY); Werner Söderström osakeyhtiö; Porvoo-Helsinki-Juva
* *Ruukkukasvit* (2004, Otava); Lea Månssen
* *Huonekasvien hoito* (1980); vaihe vaiheelta; David Longman; Kauppatieteiden kustannus Oy

## Aiheesta muualla
*
Igor Netto

**Igor Aleksandrovitš Netto** (, 9. tammikuuta 1930 Moskova, Venäjän SFNT, Neuvostoliitto – 30. maaliskuuta 1999 Moskova, Venäjä) oli venäläinen jalkapalloilija ja jalkapallovalmentaja.

Netto voitti kapteenina Neuvostoliitolle Euroopan-mestaruuden vuonna 1960. Hän sai Leninin kunniamerkin vuonna 1957.

Netto pelasi Neuvostoliiton maajoukkueessa vuosina 1952–1965 54 ottelua ja teki niissä neljä maalia. Hän edusti Neuvostoliittoa  MM-kilpailuissa vuosina 1958 ja 1962. Seuratasolla Netto edusti koko uransa Spartak Moskovaa. Hän voitti seuran riveissä muun muassa viisi Neuvostoliiton-mestaruutta.

Netto oli rehellinen paitsi siviilissä, niin myös jalkapallokentillä. 1962 MM-kisoissa Uruguayta vastaan Neuvostoliitto teki sääntöjen vastaisen maalin, jonka tuomari kuitenkin hyväksyi. Saatuaan tietää väärästä maalista, Netto pyysi Neuvostoliiton kapteenina tuomaria hylkäämään maalin, minkä tuomari tekikin. Neuvostoliitto voitti lopulta kuitenkin ottelun. (Lähde? kts. enkkuwikipedia)

## Lähteet
Otetaan taas

**Otetaan taas: Juomisen nautinnot** on kirjailija Kingsley Amisin kirjoituskokoelma alkoholin juonnista. Teoksen on toimittanut ja suomentanut alkuteoksista *On Drink* (1972) ja *Every Day Drinking* (1983) Hannu Harju. Kuvitus on Timo Mänttärin.

## Lähteet

## Aiheesta muualla
* Antti Majander: Lehtijuttujen kokoelma voittaa silliaamiaisen. Helsingin sanomat 30.4.2006.
* Dwight Garner: Toasting the Joys of Imbibing Properly. The New York Times 4.6.2008. 
* Roger Scruton: You've read Lucky Jim, now try drinking it. The Observer 23.11.2008.
Maulana

**Maulana** on arabiankielinen sana, jonka kirjaimellinen merkitys on 'herra' tai 'isäntä', ja sitä käytetään myös hallitsijasta puhuttaessa. Sitä käytetään Keski-Aasiassa ja Intian niemimaalla tittelinä arvostettujen muslimijohtajien ja -oppineiden nimen edellä. Alkujaan arabiankielinen sana on muualle levitessään saanut uusia vivahteita. Esimerkiksi Turkissa ja Iranissa sillä yleensä tarkoitetaan runoilija Rumia. 

## Lähteet
Zmeinogorsk

**Zmeinogorsk** () on kaupunki Altain aluepiirissä Venäjällä. Vuonna 2010 Zmeinogorskin väkiluku oli 10&nbsp;955. Zmeinogorsk perustettiin vuonna 1735 ja sai kaupunkioikeudet vuonna 1952.

## Lähteet
Taistelu Turusta

**Taistelu Turusta** on suomalainen dokumenttielokuva "kahdesta kaupungista": menneestä ja nykyisestä Turusta. Jouko Aaltosen elokuvan keskeinen kysymys on, minkälainen sairaus oli Turun tauti. Elokuva ensi-ilta oli 9. huhtikuuta 2011, ja se on yksi Turun kulttuuripääkaupunkivuoden teoksista.

Elokuvaa ovat suunnitelleet Aaltonen, Olli Vesala ja kaupunkiympäristön historian dosentti Rauno Lahtinen.

Elokuvassa haastatellaan muun muassa turkulaisen kunnallispolitiikan veteraaneja kuten Ilkka Kanervaa, Armas Lahoniittyä, Ensio Lainetta, Annika Lapintietä ja Pertti Paasiota sekä arkkitehti Benito Casagrandea ja ohjaaja Matti Ijästä. Turkulaisista talonvaltaajista haastatellaan Suvi Auvista. Arkistokuvissa ääneen pääsee esimerkiksi arkkitehti Otto-Iivari Meurman.

## Vastaanotto

### Arvostelut
*[[Uusi Suomi|Uuden Suomen]]* Mikko Pielan mielestä "veteraanidokumentaristi Aaltosen" teos on "merkittävä poleeminen puheenvuoro vanhan, kauniin rakennetun ympäristön puolesta". Dokumentti kertoo Pielan mukaan "hiuksia nostattavasti ja uskottavasti erikoisesta kiinteistöpoliittisen kähminnän ja lahjonnan tyyssijasta", jonka kuvailuun ei hänen mielestään ole dekkarikirjailija Reijo Mäenkään mielikuvitus vielä riittänyt.

*[[Ilta-Sanomat|Ilta-Sanomien]]* Taneli Topeliuksen mukaan kyseessä on karu muistutus kulttuuripääkaupungiksikin valitun Turun lähihistorian häpeätahroista. Vaikuttavimmat kuvat näyttävät vanhaa ja uutta vertailemalla mitä kaikkea Turussa on tietoisesti tuhottu. Elokuva käsittelee vain yhtä kaupunkia, mutta Turun lähihistoria antaa kasvot ilmiölle, joka näkyi koko maassa.

### Palkinnot
Tampereen elokuvajuhlilla 2012 elokuva palkittiin kotimaisten, yli 30-minuuttisten elokuvien sarjassa erikoispalkinnolla.

## Lähteet

## Aiheesta muualla
* Turku 2011 -säätiö elokuvasta
Zverevo

**Zverevo** () on kaupunki Rostovin alueella Venäjällä, noin 15 kilometriä Gukovon itäpuolella. Kaupunki on rautatien varrella. Kaupungissa asui 22&nbsp;411 ihmistä (2010), koko kaupunkipiirissä asukkaita oli 24&nbsp;119. Zverevo sai kaupungin aseman vuonna 1989.

## Lähteet
Jacob Cepis

**Jacob Cepis** (s. 21. joulukuuta 1987 Parma, Ohio, Yhdysvallat) on yhdysvaltalainen jääkiekkoilija, joka pelasi kaudella 2011–2012 ECHL-joukkue Idaho Steelheadsissa. Pienikokoinen Cepis on pelipaikaltaan vasen laitahyökkääjä.

## Ura
Vuodet 2003–2005 Cepis pelasi NAHL-liigaa Cleveland Baronsissa. Hän oli jälkimmäisellä kaudellaan 2004–2005 tehoilla 22+27=49 joukkueen toiseksi paras pistemies Nick Biondon jälkeen. Cepis pelasi USHL-joukkue Cedar Rapids Roughridersissa vuodet 2005–2007. Hän teki ensimmäisellä kaudellaan 2005–2006 29 pistettä ja toinen kausi 2006–2007 toi tehot 34+38=72, joilla USHL:n tähdistöottelussakin pelannut Cepis voitti koko runkosarjan maalipörssin ja sijoittui pistepörssissä kolmanneksi edellään vain Des Moines Buccaneersin Richard Purslow ja Sioux City Musketeersin Philip DeSimone. Kevään 2007 pudotuspeleissä hän oli viidellä osumallaan Roughridersin paras maalintekijä. Cepis valittiin kauden päätteeksi USHL:n ensimmäiseen tähdistökentälliseen.

Cepis kävi USHL:n jälkeen kahta yliopistoa; vuodet 2007–2009 Bowling Green State Universitya ja vuodet 2009–2011 Minnesotan yliopistoa. Hän oli ensimmäisellä NCAA-kaudellaan 2007–2008 tehoilla 15+16=31 Bowling Greenin toiseksi paras pistemies Derek Whitmoren jälkeen. Cepis valittiin kauden päätteeksi CCHA:n tulokkaiden tähdistökentälliseen. Kaudella 2010–2011 Minnesotan yliopistossa tehdyt tehot 12+17=29 riittivät joukkueen sisäisen pistepörssin voittoon. Cepis valittiin WCHA:n akateemiseen tähdistökentälliseen.

Viimeisen yliopistovuotensa jälkeen Cepis pelasi maaliskuussa 2011 yhden ottelun AHL-joukkue Lake Erie Monstersissa. Hän teki huhtikuussa vuoden mittaisen, try-outin sisältäneen sopimuksen SM-liigajoukkue Tapparan kanssa. Hän ehti pelata joukkueessa kaudella 2011–2012 vain kolme runkosarjaottelua ilman tehopisteitä, jonka jälkeen Cepis jätti Tapparan lokakuussa 2011. Myöhemmin samassa kuussa hän teki loppukauden kattavan sopimuksen ECHL-joukkue Idaho Steelheadsin kanssa. Cepis oli joukkueen paras pistemies sekä runkosarjassa tehoilla 20+25=45 että kevään 2012 pudotuspeleissä tehoilla 4+5=9.

## Tilastot

## Lähteet
*
*
*

### Viitteet
Arvo Riihimäki

**Arvo Vihtori Riihimäki** (29. toukokuuta 1891 Lavia – 13. joulukuuta 1972 Lavia) oli suomalainen poliitikko, joka toimi STPV:n ja SKDL:n kansanedustajana vuosina 1927–1930 ja 1945–1954. Hän oli vangittuna poliittisen toimintansa vuoksi 1930-luvun alussa.

## Elämä ja poliittinen ura
### Varhaiset vuodet
Arvo Riihimäki syntyi Lavian Niemenkylässä torppari Kaarlo Matinpoika Stenmanin (1870–1924) ja Aleksandra Vilhelmiina Penttilän (1869–1952) nelilapsiseen perheeseen. Hän teki maataloustöitä synnyintorpassaan ja toimi Niemenkylän työväenyhdistyksen puheenjohtajana vuodesta 1914 lähtien. Riihimäki oli myös Porissa ilmestyneen *[[Sosialidemokraatti (lehti)|Sosialidemokraattin]]* Lavian kirjeenvaihtaja.

Maaliskuun vallankumouksen jälkeen Riihimäki toimi heinäkuusta 1917 lähtien raittiusvalvojana Porin miliisilaitoksella. Sisällissodan aikana maaliskuussa 1918 järjestyksenpito siirtyi Porin punakaartille, johon myös Riihimäki liittyi palvellen kansliatehtävissä punakaartin tiedonantotoimistossa. Punaisten jätettäessä Porin 13. huhtikuuta Riihimäki pakeni muiden punakaartilaisten joukossa kohti Itä-Suomea. Toukokuun alussa hän jäi saksalaisten vangiksi Hollolassa ja joutui Hennalan vankileirille. Elokuussa 1918 Riihimäki sai 9 vuoden tuomion valtiopetoksesta. Arvid Strukelin johtama Porin suojeluskunnan esikunta vaati hänelle kuolemanrangaistusta ja myös Lavian suojeluskunnan esikunta esitti saman toiveen.

### Kansanedustajaksi
Vapauduttuaan armahduksen myötä 1920-luvun alussa Riihimäki ryhtyi pienviljelijäksi ja lähti mukaan kommunistisen Suomen Sosialistisen Työväenpuolueen toimintaan. Vuoden 1924 eduskuntavaaleissa hän viranomaisten lakkauttaman SSTP:n toimintaa jatkaneen Sosialistisen Työväen ja Pienviljelijöiden Vaalijärjestön ehdokkaana. Eduskuntaan Riihimäki valittiin STPV:n listoilta vuonna 1927.

Riihimäen kansanedustajakausi katkesi heinäkuussa 1930, kun sisäministeri E. V. Kuokkanen määräsi äärioikeistolaisen Lapuan liikkeen painostuksesta kaikki STPV:n 23 kansanedustajaa pidätettäväksi epäiltynä ”maanpetoksellisesta toiminnasta”. Riihimäki onnistui piileskelemään viranomaisilta joulukuun puoliväliin saakka, jolloin hän yritti rajan yli Neuvostoliittoon yhdessä *[[Pohjan Voiman]]* toimittajan Väinö Aaltosen kanssa. Rajavartiosto sai heidät kiinni Kivennavan Karvalassa, ja keväällä 1931 Turun hovioikeus antoi Riihimäelle kahden vuoden vankeustuomion valtiopetoksen valmistelusta.

### Sotavuosien jälkeen
Jatkosodan päätyttyä kommunistien toiminta laillistettiin ja Riihimäki palasi politiikkaan SKDL:n riveissä. Hänet valittiin eduskuntaan jälleen vuonna 1945. Riihimäki oli Lavian kunnallislautakunnan jäsen jo 1920-luvulla, ja myöhemmin 1940–1950 luvuilla hän toimi kunnanvaltuuston puheenjohtajana. Vuonna 1966 Riihimäelle myönnettiin 1966 kunnallisneuvoksen arvonimi.

## Perhe
Riihimäen puoliso oli Hilja Maria Peltomaa (1903–1963), jonka kanssa hän avioitui 1923. Pariskunnalla oli kolme lasta.

## Lähteet
Ammunnan maailmanmestaruuskilpailut 1921

**Vuoden 1921 ammunnan maailmanmestaruuskilpailut** järjestettiin Lyonissa. Kilpailut olivat yhdeksännettoista maailmanmestaruuskilpailut ammunnassa ja ensimmäiset maailmansodan jälkeen. Ohjelmassa olivat edelleenkin  vapaakivääri, vapaapistooliammunta sekä sotilaskiväärikilpailut. Argentiina-pokaali matkusti Yhdysvaltoihin Walter Stokesin johdolla. Tappio vapaakiväärin joukkuekilpailussa oli Sveitsille ensimmäinen sitten Torinon kisojen vuonna 1898.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Kaboom

**Kaboom** on englannin kielen onomatopoeettinen sana jolla  sarjakuvissa usein ilmaistaan räjähdystä. Sana voi sen lisäksi tarkoittaa esimerkiksi:

## Elokuva ja televisio
* *[[Kaboom (elokuva)|Kaboom]]*, vuoden 2010 elokuva
* *[[Kaboom!!]]*, meksikolainen televisio-ohjelma
* Kuvitteellinen järjestö elokuvassa *[[Mies ja alaston ase 2½]]*

## Viihde
* *[[Kaboom!]]*, Atari 2600 -pelikonsolin videopeli
Kaboom (elokuva)

**Kaboom** on vuonna 2010 ensi-iltansa saanut elokuva, jonka on käsikirjoittanut ja ohjannut Gregg Araki. Elokuvan pääosissa näyttelevät Roxane Mesquida, Thomas Dekker, Juno Temple, Haley Bennett ja James Duval. Se sai ensi-iltansa vuoden 2010 Cannesin elokuvajuhlilla, joilla se palkittiin siinä ilmentyvistä homo-, lesbo-, bi- tai transsukupuolisista asioista.

## Näyttelijät

## Lähteet

## Aiheesta muualla
Ammunnan maailmanmestaruuskilpailut 1922

**Vuoden 1922 ammunnan maailmanmestaruuskilpailut** järjestettiin Milanossa. Kilpailut olivat kahdennetkymmenennet maailmanmestaruuskilpailut ammunnassa. Ohjelmassa olivat vapaakivääri, vapaapistooli ja  sotilaskiväärikilpailut. Yhdysvallat puolusti menestyksellä Argentiina-pokaalia, jonka se vuotta aiemmin voitti.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Thomas Dekker

**Thomas Dekker** voi tarkoittaa:

*Thomas Dekker (n. 1572–1632), englantilainen runoilija ja näytelmäkirjailija
*Thomas Leighton Decker (1916–1978), sierraleonelainen kielitieteilijä, runoilija ja toimittaja
*Thomas Dekker (s. 1984), alankomaalainen maantiepyöräilijä
*Thomas Dekker (s. 1987), yhdysvaltalainen näyttelijä ja muusikko.
Serpentiini (paperi)

**Serpentiini** on värillistä rullaksi kierrettyä paperinauhaa, jota heitellään ilmaan ja joka purkautuu spiraalina. Sitä käytetään juhlatilaisuuksissa koristeena konfetin tavoin. Suomessa serpentiini yhdistetään erityisesti vapun juhlintaan.

Paukkuserpentiini on tavallisen serpentiinin tavoin värikästä nauhaa. Paukkuserpentiini laukaistaan vetämällä pakkaukseen kuuluvasta narusta, jolloin poksahtava nalli lennättää serpentiinin ilmaan. Paukkuserpentiini on pienimuotoinen ilotulite.

## Lähteet
Ammunnan maailmanmestaruuskilpailut 1923

**Vuoden 1923 ammunnan maailmanmestaruuskilpailut** järjestettiin Camp Perryssä. Kilpailut olivat 21. maailmanmestaruuskilpailut ammunnassa. Kisat järjestettiin Camp Perryssä toista kertaa; edellisen kerran kisat olivat kaupungissa vuonna 1913.

Ohjelmassa olivat vapaakivääri, vapaapistooli ja sotilaskiväärikilpailut. Vuoden 1923 maailmanmestaruuskilpaiuluissa jaettiin mitaleja yhdessätoista kilpailuissa. Joukkuekilpailuja näistä oli kaksi, mutta ne jäivät tyngiksi sillä vain Yhdysvalloista osallistui täydet joukkueet kumpaankin lajiin.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Michael Christensen

**Michael Klitgaard Christensen** (s. 28. elokuuta 1990 Karlslunde) on tanskalainen autourheilija.

## Ura
Hän on kilpaillut karting-sarjoissa voittaen muun muassa Nordic KF3-luokan mestaruuden vuonna 2004, European KF3-mestaruuden 2005 ja German Kart Championship -sarjan mestaruuden 2006 ja 2007 sekä KF1 South Garda Winter Clubin. Lisäksi hän sijoittui toiseksi Formula A mestaruussarjassa. Vuosina 2008–2009 Christensen kilpaili Formula BMW -sarjassa sijoittuen kuudenneksi ja neljänneksi.

Vuonna 2010 Christensen kilpaili GP3-sarjassa Arden-tallissa saavuttamatta pisteitä. Christensen jatkoi GP3-sarjassa vuonna 2011 Mücke Motorsport -tallissa saavuttaen kaksi kakkossijaa sijoittuen pisteissä 11:nneksi. Vuosina 2012-2013 Christensen on ajanut Porsche Supercup kilpailuja. Nykyisin Christensen kilpailee FIA World Endurance Championship -sarjassa Hypercar -luokan Porschella. Tätä ennen hän ajoi GTE Pro -luokassa. Hän on kuulunut Porschen junioriohjelmaan.

Christensen harrastaa kuntoilua ja on ilmoittanut lempikuljettajansa olevan Michael Schumacher. Hänen suosikkiratansa on Nürburgring.

## GP3-tulokset

## Lähteet
Jaakko Fatalisti ja hänen isäntänsä

**Jaakko Fatalisti ja hänen isäntänsä** (*Jacques le fataliste et son maître*) on ranskalaisen Denis Diderot’n romaani. Se on satiiri, jonka keskeinen teema on Jaakko-nimisen palvelijan ja hänen isäntänsä välinen suhde.

Diderot kirjoitti romaania Pietarissa, minne hänet oli kutsunut keisarinna Katariina II:n hovi. Romaani ilmestyi alkujaan jatkokertomuksena, ja yhtenä niteenä se julkaistiin vasta 1796, kymmenen vuotta Diderot’n kuoleman jälkeen.

*Jaakko Fatalisti ja hänen isäntänsä* on arvostettu teos. Esimerkiksi Milan Kundera nosti esseessään *Romaanin taide* sen ja Laurence Sternen *[[Tristram Shandy – elämä ja mielipiteet|Tristram Shandyn]]* 1700-luvun parhaimmiksi romaaneiksi.

## Lähteet

## Aiheesta muualla

*Timo Kaitaro, Jaakko Fatalisti ja valistunut lörpöttely, Kiiltomato.net
Eksyssuon lapset

**Eksyssuon lapset** on Pirkko Jaakolan kirjoittama radiokuunnelma, jonka ensiesitys Yleisradiossa oli vuonna 1981. Se voitti Tšekkoslovakian kuunnelmafestivaaleilla Pro Bohemia -ykköspalkinnon. Kuunnelman kesto on 24 minuuttia ja sen on ohjannut Marianne Castrén.

*Eksyssuon lapset* on fiktiivinen, mutta se perustuu tositapahtumiin. Kuunnelma kertoo Loimaan Eksyssuolle eksyneestä kahdesta sisaruksesta. Kuunnelmassa molemmat lapset ovat poikia, mutta todellisuudessa toinen lapsista oli tyttö. Tapaus sattui vuonna 1897 ja paikalle on myöhemmin pystytetty risti.  

Kuunnelmaa on vuodesta 2006 alkaen esitetty vuosittain Jaakola-päivien yhteydessä Eksyssuolla kuunnelman tapahtumapaikalla. Ensimmäisenä vuonna kuuntelijoita oli 50 ja vuonna 2010 tapahtumaan osallistui 150 henkilöä. Tapahtuman järjestäjinä toimivat Loimaan Jaakola-seura ry, Suomen Kuunnelmayhdistys ry ja Loimaan kaupungin kulttuuripalvelut. Yleisradio julkaisi *Eksyssuon lapset* C-kasetilla vuonna 1985. Josef Braun on kääntänyt kuunnelman saksaksi nimellä *Kinder verirrt im Moor*.


Kuva:Kuunnelmayleisöä matkalla suomökille.JPG|Kuunnelmayleisöä matkalla suomökille
Kuva:Kuunnelmayleisöä järjestäytymässä.JPG|Kuulijat järjestäytymässä suomökillä
Kuva:Kuunnelmayleisöä suomökillä.JPG|Kuulijoita syventyneenä kuunnelmaan


## Roolit

## Lähteet

## Aiheesta muualla

*
Peter Lenz

**Peter James Lenz** (30. toukokuuta 1997 Orlando, Florida – 29. elokuuta 2010) oli kansainvälisesti menestynyt yhdysvaltalainen ratamoottoripyöräilijä.

Lenz oli nelinkertainen kansainvälinen mestari ja viisinkertainen Yhdysvaltain mestari. Hän aloitti 2009 kilpailemisen 125 GP -luokan juniorisarjassa. 29. elokuuta 2010 Lenz menehtyi lämmittelykierroksella tapahtuneessa onnettomuudessa Red Bull Indianapolis GP:ssä 13-vuotiaana.

## Onnettomuudet
Lenz ajoi urallaan kolme suurempaa onnettomuutta: vuosina 2007 ja 2009 sekä viimeisessä kilpailussaan vuonna 2010. 8. heinäkuuta 2007 Peter Lenz oli kilpailemassa Kanadan Mini Road Race Formula 80 GP:ssä, kun toinen kuljettaja törmäsi vahingossa hänen ohjaustankoonsa pakottaen hänet kääntymään oikealle kohti useita muita kuljettajia. Yhdeltä kuljettajista murtui onnettomuudessa käsi. 

Portland International Speedwayssä 31. toukokuuta 2009 Peter Lenz kärsi jarruviasta ja ajoi puomiin 160 km/h vauhdissa. Häneltä murtuivat muun muassa pohjeluu, sääriluu ja reisiluu, hänen kasvoihinsa tuli haavoja ja yksi hermo katkesi. Peter Lenzin ensimmäinen kommentti vian mahdollisesta syystä oli se, että joku oli jättänyt jarrut pumppaamatta ennen kilpailua. Toisten ohella isä Michael Lenz spekuloi, että onnettomuuteen liittyi muutakin kuin jarrut.

29. elokuuta 2010 Lenz joutui lämmittelyn aikana onnettomuuteen MD250H-moottoripyörällään Red Bull Indianapolis GP:ssä. Lenz kaatui, ja häneen osui toinen kuljettaja, 12-vuotias Xavier Zayat. Ensihoitajat alkoivat välittömästi intuboida ja elvyttää Lenziä, ja he kiidättivät hänet Methodist-sairaalaan Indianapolisiin, jossa hän myöhemmin menehtyi vammoihinsa. Hallitseva MotoGP-maailmanmestari Valentino Rossi kaatui radalla harjoituksen aikana ja lämmittelyissä neljä kertaa, ja muut kärkikuljettajat myönsivät, että rata oli vaikea.

Lenzin hautajaiset pidettiin 3. syyskuuta 2010 St. Joseph Catholic Churchissa Vancouverissa Washingtonissa. 

Kerättyään lahjoituksia koulu, jota Lenz kävi, eli St. Joseph’s Catholic School nimesi 2016 Lenzin muistoksi urheilukentän Peter Lenz Memorial Athletic Field.

## Lähteet
1089 (luku)

**1089** (**tuhatkahdeksan&shy;kymmentäyhdeksän**) on luonnollinen luku, jota edeltää luku 1088 ja seuraa luku 1090.

## Matematiikassa
* 1089 on yhdistetty luku.
* 1089 on vajaa luku.
* 1089 on neliöluku: 33^2.
* Koska 1089 on pariton neliöluku, se on myös keskitetty kahdeksankulmioluku.
* 1089 on yhdeksänkulmioluku.
* 1089 on alkulukuserkkujen 1087 ja 1091 keskiarvo.
* 1089 voidaan muodostaa viiden peräkkäisen alkuluvun summana: 199 + 211 + 223 + 227 + 229.
* 1089 voidaan muodostaa kolmen positiivisen neliöluvun summana kymmenellä tavalla.
* 1089 voidaan muodostaa neljän positiivisen kokonaisluvun viidensien potenssien summana: 4^5 + 2^5 + 2^5 + 1^5.
* 1089 voidaan muodostaa luvun 4 eri potenssien summana: 4^5 + 4^3 + 4^0.
* 1089 on jaollinen tekijöidensä määrällä (yhdeksällä).
* 1089:n tekijöiden neliöiden summa (1&nbsp;343&nbsp;433) on jaollinen 1089:n tekijöiden summalla (1729).
* 1089 on pienin positiivinen kokonaisluku, joka on kymmenjärjestelmässä takaperin kirjoitettuna itsensä ei-triviaali kerrannainen: 9801 = 9 \cdot 1089.
* 1089 on neliöluku myös kymmenjärjestelmässä takaperin kirjoitettuna: 9801 = 99^2.
* 1089 kuuluu Prothin lukuihin (), koska se on muotoa a \cdot 2^b + 1, jossa *a* on pariton, b \ge 1 ja 2^b > a.

### Lukutemppu
Kymmenjärjestelmässä näiden askelten kautta saadaan aina tulokseksi 1089:

# Valitse mikä tahansa kolminumeroinen luku, joka ei ole palindromi.
# Muodosta tästä luvusta peilikuva kääntämällä numeroiden järjestys, ja vähennä suuremmasta luvusta pienempi.
# Mikäli tässä erotuksessa on vain kaksi numeroa, lisää nolla sen alkuun.
# Lisää erotukseen sen peilikuva.

Esimerkiksi:

* 732 - 237 = 495 ja 495 + 594 = 1089
* 342 - 243 = 099 ja 099 + 990 = 1089

### Tulot
Kun 1089 kerrotaan luvuilla yhdestä yhdeksään, saadaan seuraava kuvio:
# Niiden kertoimien tuottamat tulot, joiden summa on kymmenen (esim. 1 + 9 tai 4 + 6), ovat toistensa peilikuvia (esim. 1 + 9 = 10, 1 \cdot 1089 = 1089 ja 9 \cdot 1089 = 9801, missä 1089 ja 9801 ovat peilikuvia).
# Kun tulot asetellaan järjestyksessä allekkain, kussakin pystysarakkeessa on järjestyksessä joko luvut 1–9 tai 0–8:

 1 × 1089 = 1089
 2 × 1089 = 2178
 3 × 1089 = 3267
 4 × 1089 = 4356
 5 × 1089 = 5445
 6 × 1089 = 6534
 7 × 1089 = 7623
 8 × 1089 = 8712
 9 × 1089 = 9801

### Käänteisluku
Kun 1 jaetaan 1089:llä, osamäärässä on äärettömästi toistuva jakso, joka vastaa kahden numeron osiin jaettuna 9:n kertotaulua, lukuun ottamatta viimeistä numeroa, joka on 1, kun taas kertotaulussa siinä on 0:

:\frac{1}{1089} = 0.000918\ 273645\ 546372\ 8191 \ldots

  0 × 9 = 00
  1 × 9 = 09
  2 × 9 = 18
  3 × 9 = 27
  4 × 9 = 36
  5 × 9 = 45
  6 × 9 = 54
  7 × 9 = 63
  8 × 9 = 72
  9 × 9 = 81
 10 × 9 = 90

Vastaavasti 1089:n peilikuvalla 9801:llä on samankaltainen ominaisuus suhteessa yhden kertotauluun, lukuun ottamatta lukua 98, joka puuttuu välistä:

 1/9801 = 0.000102030405060708091011121314151617181920212223242526272829
            303132333435363738394041424344454647484950515253545556575859
            606162636465666768697071727374757677787980818283848586878889
            909192939495969799...

## Muissa yhteyksissä
* 1089 Tama on pikkuplaneetta.

## Lähteet
Ip Man 2

**Ip Man 2** on vuonna 2010 valmistunut löyhästi elämäkerrallinen elokuva, joka kuvaa Wing Tsungin suurmestaria Ip Mania. Edeltäjän tavoin elokuvan ohjasi Wilson Yip ja käsikirjoitti Edmond Wong. Pääosaa näyttelee Donnie Yen ja taistelukohtausten koreografiasta vastasi Sammo Hung.

## Rooleissa

## Palkinnot
### Voitetut
*Asian Film
2011 Paras sivuosa: Sammo Hung

### Ehdokkuudet
*Hong Kong Film
2011 Paras ohjaaja: Wilson Yip
2011 Paras elokuva

## Lähteet
3-D Man

**3-D Man** (Suomeksi: 3-D mies) on Marvelin luoma supersankari.  3-D Manin ensitapaaminen tapahtui *Marvel Premiere* lehden numerossa 35 vuonna 1977.
3-D Man seikkailee 50-luvun maailmassa vaikkakin hahmo luotiin 70-luvulla. Hahmon loivat Roy Thomas ja Jim Craig.

3-D Man sai kykynsä ollessaan NASAn koelentäjänä epäonnistuneella lennolla. Charles selviytyi koneen törmäyksestä, ja sai supernopeuden, superkestävyyden ja supervoimakkuuden.

## Lähteet
Christina (Ruotsin prinsessa)

**Prinsessa Christina** (*Christina Louise Helena);* (s. 3. elokuuta 1943) on Ruotsin kuningas Kaarle XVI Kustaan sisar. Hän on prinssi Kustaa Aadolfin ja prinsessa Sibyllan neljänneksi vanhin lapsi.

Hän tapasi tulevan aviomiehensä Tord Magnusonin lounaalla Tukholmassa vuonna 1961. Kihlauksesta ilmoitettiin vuonna 1974, ja pari meni naimisiin saman vuoden kesäkuussa. Avioliittonsa johdosta hän menetti kuninkaallisen prinsessan arvonsa, ja häneen viitataan virallisissa yhteyksissä nimiparilla *prinsessa Christina, rouva Magnuson*.

Prinsessa Christinalla on kolme lasta.

Joulukuussa 2010 prinsessa Christina kertoi *[[Aftonbladet]]*-lehdelle, että hänellä todettiin keväällä rintasyöpä. Hänet leikattiin kolme kertaa, ja hänelle annettiin sytostaatti- ja sädehoitoa. Syksyllä 2016 hän sairastui leukemiaan.

## Lähteet

## Aiheesta muualla
Piraattipuolueiden internationaali

**Piraattipuolueiden internationaali**, (, PPI) on piraattipuolueiden kansainvälinen yhteistyöjärjestö, joka perustettiin virallisesti 18. huhtikuuta 2010 PPI:n konferenssissa Brysselissä, Belgiassa. Sen puheenjohtajana toimii Alankomaiden Piraattipuolueen Samir Allioui.

Suomen Piraattipuolue on PPI:n jäsenjärjestö. 

## Katso myös
* Piraattiliike

## Lähteet
Robert J. Bentley

**Robert Julian Bentley** (s. 3. helmikuuta 1943 Columbiana, Alabama) on yhdysvaltalainen republikaanipoliitikko, joka toimi Alabaman osavaltion kuvernöörinä 17. tammikuuta 2011 – 10. huhtikuuta 2017. Hän erosi virasta kesken toisen kauden, kampanjavarojen väärinkäyttöön ja salasuhteen peittelyyn liittyneen kohun jälkeen.

Ammatiltaan Bentley on lääkäri, erityisalanaan dermatologia. Hänen poliittinen uransa alkoi vuonna 2002, jolloin hänet valittiin Alabaman edustajainhuoneen jäseneksi. 

## Lähteet
RN Roma (1940)

**RN Roma** () oli Italian kuninkaallisen laivaston toisessa maailmansodassa palvellut Vittorio Veneto -luokan taistelulaiva, jonka Saksan ilmavoimat upottivat 9. syyskuuta 1943 Fritz-X-liitopommilla Italian antauduttua ja aluksen ollessa menossa Maltalle antautumaan.

## Valmistus

Alus tilattiin Cantieri Riuniti dell'Adriaticolta Triestestä, missä köli laskettiin 18. syyskuuta 1938. Alus laskettiin vesille 9. kesäkuuta 1940 ja otettiin palvelukseen 14. kesäkuuta 1942.

## Palvelus
Alus siirrettiin viirikkönsä mukana Tarantosta La Speziaan, missä se vapautti *[[RN Littorio (1937)|Littorion]]* laivaston lippulaivan tehtävistä. Sodan aikana alus ei tehnyt operatiivisia purjehduksia. Se vaurioitui 5. ja 23. kesäkuuta 1943 ilmahyökkäyksissä. Italian antautuessa syyskuussa alus johti laivaston Maltalle. Matkalla alukseen osui kaksi Saksan ilmavoimien lentokoneesta laukaisemaa radio-ohjattua liitopommia, joista toinen läpäisi aluksen keskilaivasta räjähtäen kölin alla ja toinen osui sillan etupuolelle lähelle ammusvarastoon. Hieman osumien jälkeen alus tuhoutui räjähdyksessä upoten nopeasti vieden pääosan miehistöstä mukanaan.

## Hylky
Aluksen hylyn löysi kesäkuussa 2012  vedenalainen robotti Pluto Palla, jonka on suunnitellut italialainen insinööri Guido Gay. Löytöpaikka on 30 kilometria Sardinian pohjoisrannikolta noin 1&nbsp;000 metrin syvyydessä. Uppoamispaikalla järjestettiin 10. syyskuuta 2012 Italian laivaston  fregatilla muistotilaisuus. Italian puolustusministeri Giampaolo Di Paola, joka on meriupseeri, kuvasi kuolleita merimiehiä "tietämättään sankareiksi tulleiksi miehiksi, jotka löysivät paikan historiassa koska suorittivat velvollisuutensa kuolemaansa saakka".

## Lähteet

*
*

### Viitteet
Sähkörauskut

**Sähkörauskut** (Torpedinidae) on sähkörauskukaloihin kuuluva kalaheimo, jonka lajeja tavataan valtameristä.

## Taksonomia
Vanhimmat sähkörauskuihin kuuluvien lajien fossiileista on ajoitettu eoseenikauden alkupuolelle. Nykyään eläviä lajeja on 22 kahdessa suvussa. Heimo jaetaan kahteen alaheimoon Torpedininae, johon kuuluvat ''Torpedo''-suvun lajit ja Hypninae, johon kuuluu ainoastaan yksi laji, lautasrausku (*Hypnos monopterygium*). Toisinaan lautasrausku luokitellaan kuuluvaksi omaan heimoonsa Hypnidae.

## Anatomia
Suurin sähkörauskulaji voi kasvaa noin 180&nbsp;cm:n mittaiseksi, mutta yleensä kalat jäävät alle metrin kokoisiksi. Rintaevät ovat leveät ja antavat ruumiille kiekkomaisen muodon. Päästä kiekko on yleensä melko suora. Rintaevissä on munuaisen muotoiset sähköelimet, jotka voivat sysisähkörauskulla (*Torpedo nobiliana*) tuottaa jopa 220 V jännitteen. *Torpedo*-suvun lajeilla selkäeviä on kaksi, joista etummainen on selvästi takimmaista kookkaampi. Pyrstö on melko paksu ja pyrstöevä kookas. Lautasrauskulla pyrstö on hyvin lyhyt ja selkäevät pienet. Lajien hampaat ovat pienet ja teräväkärkiset. Sähkörauskut lisääntyvät ovovivipaarisesti.

## Levinneisyys ja elinympäristö
Sähkörauskuja tavataan lauhkeista ja lämpimistä vesistä. Ne elävät Atlantissa Välimeri mukaan luettuna, Intian valtameressä ja Tyynessämeressä. Lajit elävät pääasiassa matalissa vesissä rannikolla tyypillisesti pohjalla. Joitakin lajeja tavataan 360 metrin syvyydestä. Sähkörauskulajit elävät hiekkaisilla ja mutaisilla pohjilla, jonne ne voivat kaivautua väijymään saalista. Kalojen ravinto koostuu pienistä kaloista ja selkärangattomista eläimistä. Saaliinsa ne tainnuttavat sähköiskulla. Toisinaan niitä saadaan trooleilla sivusaaliina, mutta lajeilla ei ole kaupallista merkitystä.

## Lähteet
Valkoisten pako

**Valkoisten pako** (), Suomessa myös **kantaväestön pako** on ilmiö, jossa kantaväestö tai valkoinen väestö muuttaa pois asuinalueilta, joissa maahanmuuttajien tai tiettyjen etnisten vähemmistöjen määrä on ylittänyt tietyn kipukynnyksen eli niin sanotun keikahduspisteen.

## Yhdysvalloissa
Yhdysvalloissa valkoisten pako () tarkoittaa toisen maailmansodan jälkeistä muuttoliikettä, jossa valkoiset amerikkalaiset alkoivat muuttaa kaupunkien keskustoista esikaupunkeihin, kun aiemmin kokonaan valkoisiin kaupunginosiin alkoi muuttaa mustia ja värillisiä. Mustia muutti vuosien 1915–1970 aikana miljoonittain etelävaltioista pohjoisen suuriin kaupunkeihin, kuten Chicagoon, New Yorkiin, Detroitiin ja Minneapolisiin. Rotuerottelun vuosikymmeninä mustat ja valkoiset yhteisöt ja koulut olivat olleet erillisiä, mutta kun kansalaisoikeusliikkeen vaikutuksesta kouluja alettiin integroida monirotuisiksi, valkoiset perheet alkoivat muuttaa pois. 2000-luvulla valkoisten pakoa on havaittu myös joissain esikaupungeissa, joista valkoiset ovat alkaneet muuttaa pois mustien alkaessa muuttaa sinne.

Ilmiölle on esitetty useita syitä, niin rodullisiin ennakkoluuloihin ja rotujännitteisiin liittyviä kuin taloudellisiakin. Useat poismuuttajat ovat kertoneet muuttonsa syyksi sen, että he haluavat asua mukavassa naapurustossa ja haluavat lastensa pääsevän parhaisiin kouluihin. Jotkut pelkäävät rikollisuuden lisääntyvän rodullisen monimuotoisuuden lisääntyessä. Jotkut myyvät kiinteistönsä pelätessään sen menettävän arvonsa, kun rotuvähemmistöjä alkaa muuttaa alueelle.

## Suomessa
Suomessa kantaväestön pakoa esiintyy ainakin Espoon Suvelassa, Vantaan Länsimäessä ja Helsingin Kallahdessa. Eristyneisiin lähiöihin jäävät myös huono-osaiset kantasuomalaiset. Suomessa kantaväestön poismuuttoa alkaa tapahtua yhä nopeammin alueilta, joissa maahanmuuttajien määrä ylittää 20 prosenttia väestöstä. Tällaisia alueita on pääkaupunkiseudulla jo kolmisenkymmentä.

Ilmiötä pidetään ongelmallisena, koska sen katsotaan lisäävän eriarvoisuutta ja tuovan kustannuksia. Kaupunkimaantieteen tutkija Venla Berneliuksen mukaan tilannetta voitaisiin parantaa lisärahoituksella. Esimerkiksi Helsingissä käänteiseen syrjintään käytettiin vuonna 2010 noin 1,7 miljoonaa euroa. Summaa pyrittiin lisäämään vuodelle 2011, mutta heikon taloustilanteen johdosta summan korottamiseen ei ryhdytty.

## Katso myös
*Gentrifikaatio

## Lähteet
Timo Reenpää

**Timo Heikki Seth Reenpää** (26. syyskuuta 1949 Helsinki – 16. toukokuuta 2020 Helsinki) oli suomalainen sarjakuvien suomentaja ja kendo-vaikuttaja. Hän käänsi 1970- ja 1980-luvulla suomeksi muun muassa *[[Lucky Luke]]a*, *[[Tintin seikkailut|Tinttiä]]*, Enki Bilalin sarjakuvia sekä André Franquinin *[[Mustat sivut]]*. Hän toimi Suomen sarjakuvaseuran puheenjohtajana vuosina 1976–1980 ja 1986. Suomen sarjakuvaseura myönsi Reenpäälle sarjakuvaneuvoksen arvonimen vuonna 1981, jolloin se jaettiin ensimmäisen kerran.  Kyseisellä arvonimellä on palkittu sarjakuvakeräilijöitä, -kirjailijoita ja -toimittajia sekä muita tärkeitä suomalaisia sarjakuva-alan vaikuttajia.

Timo Reenpää oli kustannusyhtiö Otavan toimitusjohtajan Heikki A. Reenpään poika, ja hän kuului siten kustannusalalla pitkään vaikuttaneeseen Reenpään sukuun. Reenpää kävi Helsingin ranskalais-suomalainen koulun ja opiskeli Helsingin yliopistossa romaanista filologiaa ja venäjää. Hän työskenteli Yleisradiossa, Otavassa, Akateemisessa kirjakaupassa ja Suomalaisessa kirjakaupassa.

Timo Reenpäällä oli Juhani Härmän kanssa yhteinen salanimi Jouni Tihma, jonka alla he tekivät yhteistyötä.
__NOTOC__
## Toiminta kendoliitossa
### Keskusliitossa
* Suomen kendoseurojen keskusliiton (FKA:n) ZNKR jōdō -vastaava 2008–2012.

### ZNKR jōdōssa
* 4. dan 19. helmikuuta 2012 Pohja, Suomi
* 3. dan 2007 Pariisi, Ranska
* 2. dan 2005 Bologna, Italia
* 1. dan 2004 Tukholma, Ruotsi
* Suomen jōdō-maajoukkueen jäsen 2004–2010
* Suomenmestaruus pronssia jōdōssa 2007, 2008 ja 2009.

## Lähteet
### Yleiset lähteet
* 

### Viitteet
Lauri Arra

**Lauri Arra** (7. elokuuta 1886 Sahalahti – 12. heinäkuuta 1968 Sahalahti) oli suomalainen kirjailija.

Arran ainoa julkaistu teos oli romaani *Siirtolaisjätkiä* (1936).

## Teoksia
* *Siirtolaisjätkiä : siirtolaistarina Suuren lännen mailta*.     Satakunnan kirjateollisuus, Pori 1936

## Lähteet
* 
* Pirkanmaalaista kaunokirjallisuutta
Lupanovanjoki

**Lupanovanjoki** () on joki Leningradin alueella Venäjällä. Se saa alkunsa Lupanovanjärvestä, virtaa kohti pohjoista ja laskee Hevaanjokeen Hevaan kalanviljelyaltaiden ohi. Joen pituus on 12 kilometriä.

## Aiheesta muualla
* Lupanovanjoki Venäjän vesisistörekisterissä
Lupanovanjärvi

**Lupanovanjärvi** () on järvi Leningradin alueella Venäjällä. Se sijaitsee Länsi-Inkerin ylängön ja Hevaanjoen välisellä metsä- ja suoalueella ja laskee Hevaanjokeen Lupanovanjoen kautta. Järven pinta-ala on 3,9 neliökilometriä ja valuma-alueen laajuus 51,3 neliökilometriä.

Järven nimitys perustuu sen eteläpuolella ennen toista maailmansotaa sijainneeseen Lubanovon (ven. Лубаново) kylään.

## Lähteet

## Aiheesta muualla
* Lupanovanjärvi Venäjän vesistörekisterissä
Ruitsanjoki

**Ruitsanjoki** (, myös Лопухинка, *Lopuhinka*) on joki Venäjällä Leningradin alueen Lomonosovin piirissä. Se saa alkunsa Lopuhkinan kylän luota, virtaa kohti pohjoista ja muodostaa yhdessä Mustajoen kanssa Hevaanjoen. Ruitsanjoen pituus on 16 kilometriä.

Ennen toista maailmansotaa Ruitsanjoen varrella sijaitsi useita inkeroiskyliä, jotka tuhoutuivat sodan aikana. Joen suussa oli Mihail Lomonosovin 1700-luvulla perustama Ruitsan lasitehdas.

## Aiheesta muualla
* Ruitsanjoki Venäjän vesistörekisterissä
Tapani Suonto

**Tapani Suonto** on kristillisen One Way Mission -järjestön toiminnanjohtaja, joka on toiminut evankelistana ja raamatunopettajana vuodesta 1975 lähtien. Hän aloitti kristittynä trubaduurina ja on julkaissut vuosien aikana useita omia äänitteitä. Päätoimiseksi evankelistaksi hän lähti aluksi Kansan Raamattuseuran piirissä. Myöhemmin hän toimi kansainvälisen lähetysjärjestön *[[Youth With a Mission]]in* palveluksessa.

Suonnon johtama toiminta laajeni vähitellen myös ulkomaille, ja työ on tunnettu nimellä *One Way Mission*. Järjestöllä on toimintaa muun muassa Kiinassa, Mongoliassa, Venäjällä, Intiassa, Nepalissa, Ugandassa, Israelissa ja Virossa.

## Kirjallinen tuotanto
* *Tapahtui perjantaina*, Päivä oy 1987, 
* *Lauri - Hän nousi roskalaatikosta presidenttien rinnalle*, Perjantai-koti ry & Ristiretki Via Dolorosa ry 1998, 
* *Kohti auringonnousua*, One Way Mission ry 1998, 
* *Valmistu Jumalan käyttöön. Osa 1*, One Way Mission ry 1999, 
* *Rakastatko sinä minua? Evankelistan tie läpi tyynen ja myrskyn*, One Way Mission ry 2001, 
* *Erämaasta elämään - tienviittoja erämaahan eksyneelle*, One Way Mission ry 2001, 
* *Valmistu Jumalan käyttöön. Osa 2*, One Way Mission ry 2008, 
* *Näky voittavasta seurakunnasta*, One Way Mission ry 2010, 
* *Ole turvallisella mielellä*, One Way Mission ry 2013, 
* *Kuinka tunnistaa eksytys*, One Way Mission ry 2015, 
* *Tie ihmeiden maailmaan*, One Way Mission ry 2015, 
* *Johdatatko sinä minua?*, One Way Mission ry 2018, 
* *Jeesus on tie*, One Way Mission ry 2018, 

## Musiikki
### Albumit
* Trubaduurin laulu, EV-Keskus (1980)
* Kirje ystävälle, Lähetysnuoret (1983)
* Tuhannet haaveet, One Way Mission ry (1999)

## Aiheesta muualla
* One Way Mission: Tapani Suonto 
* Tapani Suonto kotisivut
Ammunnan maailmanmestaruuskilpailut 1924

Vuoden 1924 **ammunnan maailmanmestaruuskilpailut** järjestettiin Reimsissa. Kilpailut olivat 22. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja  sotilaskiväärikilpailut. Kilpailut alkoivat 14. kesäkuuta ja päättyivät 19. kesäkuuta. Samalla radalla alkoivat olympia-ammunnat jo 23. kesäkuuta.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
* Lauri Pihkala ja Martti Jukola: Olympialaiskisat ennen ja Pariisissa 1924 II, WSOY 1924
Mustajoki (Lomonosovin piiri)

**Mustajoki** (, myös Черновка, *Tšernovka*) on joki Venäjällä Leningradin alueen Lomonosovin piirissä. Se saa alkunsa Länsi-Inkerin ylängön ja Suomelahden etelärannan väliseltä suoalueelta ja virtaa kohti länttä muodostaen Hevaanjoen yhdessä Ruitsanjoen kanssa. Mustajoen pituus on 34 kilometriä.

Ennen toista maailmansotaa Mustajoen varrella sijaitsi muutamia inkerinsuomalaisten, venäläisten ja inkerikkojen asuttamia kyliä, jotka tuhoutuivat sodan aikana. Nykyään ainoa asutuskeskus on Orsitsan kuntaan kuuluva Petrovskin kylä (ven. Петровское, *Petrovskoje*).

## Aiheesta muualla
* Mustajoki Venäjän vesistörekisterissä
Tšornaja

**Tšornaja** (, suomeksi ’musta’) on yleinen joennimi Venäjällä. Se voi olla myös naisen sukunimi tai kylännimi. Nimitys voi viitata muun muassa seuraaviin:

*Mustajoki (ven. *Tšornaja*), Hevaanjoen alkujoki Leningradin alueella
*Mustajoki (ven. *Tšornaja retška*), joki Pietarin kaupungin alueella
*Tšornaja, Pljussan sivujoki Pihkovan alueella Venäjällä
Eero Ekqvist

**Eero Adam Kalervo Ekqvist** (27. lokakuuta 1911 Turku – 5. marraskuuta 1997 Turku) oli suomalainen kirjailija.

Ekqvist on kirjoittanut nuortenkirjoja, romaaneja, kuunnelmia ja murrepakinoita. Vuonna 1989 hän julkaisi romaanin *Ja vuorilla kaartelivat korpit* jossa kuvattiin turkulaisista sotilaista kootun pataljoonan taisteluja saksalaisten rinnalla jatkosodan hyökkäysvaiheessa 1941 Kalastajasaarennossa Jäämeren rannalla.

Ekqvist kävi kansakoulun ja oli ammatiltaan muurari. Hänen vanhempansa olivat muurari Oskari Konstantin Ekqvist ja Ida Emilia (o.s. Friman). Puoliso oli Aino-Liisa (o.s. Sarkamaa) vuodesta 1946.
 
## Teoksia
* *Barabbas* : nuorten seikkailuromaani.    Ristin voitto, Tikkurila 1972
* *Jarruta, punainen palaa*.   1980
* *Joelin paluu*.     RV-kirjat, Vantaa 1980
* *Eikka, suuri päällikkö*: nuorten romaani 1900-luvun alun Turusta. Nuorten kirjakerho 43.    RV-kirjat, Vantaa 1981
* *Oleanterin punainen kukka*.    RV-kirjat, Vantaa 1983
* *Ristinnaula ja tikari* : romaani.     RV-kirjat, Vantaa 1986
* *Punainen varjo* : romaani Turun seudulta vuoden 1918 tapahtumien ajoilta.    RV-kirjat, Vantaa 1988
* *Ja vuorilla kaartelivat korpit* : romaani.    RV-kirjat, Vantaa 1989
* *Nelistävän ratsun sola* : keisari Claudiuksen ajan Palestiinaan sijoittuva romaani.    RV-kirjat, Vantaa 1992

## Lähteet
* 

### Viitteet
Paranormal Activity 2

**Paranormal Activity 2** on Tod Williamsin ohjaama kauhuelokuva. Se on *[[Paranormal Activity]]* -elokuvan esiosa.

Elokuva kuvataan turvakameroista ja perheen omasta videokamerasta. Elokuva kuvattiin kolmessa viikossa. Elokuva kertoo ensimmäisen elokuvan päähenkilö Katien siskon Kristin perheestä. Tapahtumat sijoittuvat noin 60 päivää ennen ensimmäisen osan tapahtumia. Elokuvan juoni on hyvin samanlainen kuin ensimmäisen osan, eli perhe joutuu yliluonnollisen olennon riivaamaksi. 

## Näyttelijöitä

## Lähteet

## Aiheesta muualla
*
Huuri (täsmennyssivu)

**Huuri** tarkoittaa muun muassa seuraavia:

*Huuri, islamiin liittyvä käsite
*Huuri, sukunimenä:
**Aleksanteri Huuri (1881–1937), suomalainen insinöörieversti
**Kalervo Huuri (1908–1941), suomalainen filosofian tohtori ja orientalsiti, Aleksanteri Huurin poika
**Olavi Huuri (1911-1989), suomalainen metsänhoitaja, visapuun tutkija